
Τροποποίηση της αριθμ. 11291/ΔΙΟΕ 284/22.4.94 

τηση της Περιφερειακής Γνωμοδοτικής Επιτροπής Ατ¬ 
τικής» .. 2 

Καθορισμός μηνιαίας αποζημίωσης του Προέδρου του 
Διοικητικού Συμβουλίου του Κοινωνικού Κέντρου Οικο¬ 
γένειας και Νεότητας . 3 

Τροποποίηση της αριθμ. 2063454/9882/27.10.95 από¬ 
φασης του Υπ. Οικονομικών «Παροχή της εγγύησης 
του Ελ. Δημοσίου στην Ευρωπαϊκή Τράπεζα Επενδύ¬ 
σεων για κάλυψη δανείου της στον ΟΛΠ ύψους 13 δισ. 

δΡΧ * . 4 

Κατάρτιση ΟΕΥ Συμβουλίου Περιοχής 4ης Εδαφικής Πε¬ 


ριφέρειας Ν. Χαλιδικής . 5 

Κατάρτιση ΟΕΥ Συμβουλίου Περιοχής 5ης Εδαφικής Πε¬ 
ριφέρειας Ν. Χαλιδικής . 6 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3365/Δ10Ε 50 (1) 


Καθορισμός αποζημίωσης μελών Γνωμοδοτικής Επιτροπής 
της ΑΤΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όρ¬ 
γανα» άρθρο 29Α, το οποίο προστέθηκε με το άρθρο 27 του 
Ν. 2081/1992 (ΦΕΚ 137/Τ.Α/26.7.1985) και (ΦΕΚ 154/τ.Α/ 
10.9.1992) αντίστοιχα. 

β) Του Ν. 1892/1990 «Για τον εκσυγχρονισμό και την ανά¬ 
πτυξη και άλλες διατάξεις» και ειδικότερα το άρθρο 8 παρ. 4 
αυτού (ΦΕΚ 101 /τ.Α/31.7.1990), όπως τροποποιήθηκε και 
συμπληρώθηκε με το Ν. 2234/1994 (ΦΕΚ 142/τ.Α/ 
31.8.1994). 

γ) Του άρθρου 25 του Ν. 2008/92 περί τροποποιήσεως και 
συμπληρώσεως των διατάξεων του Ν. 1571/85 «Ρύθμιση θε¬ 
μάτων πετρελαϊκής πολιτικής και εμπορίου πετρελαιοειδών 
και άλλες διατάξεις». 


δ) Του άρθρου 8 του Ν. 2129/93 «Αύξηση συντάξεων και 
άλλες διατάξεις» (ΦΕΚ 57/τ.Α/14.4.1993). 

ε) Του άρθρου 22 του Ν. 2362/1995 (ΦΕΚ 247/τ.Α/ 
27.11.1995) «Περί Δημόσιου Λογιστικού, ελέγχου των δαπα¬ 
νών του Κράτους και άλλες διατάξεις*. 

στ) Του Π.Δ. 456/1995 «Περί κωδικοποιήσεως σε ενιαίο 
κείμενο των κειμένων διατάξεων που αφορούν στην παροχή 
επενδυτικών κινήτρων» (ΦΕΚ 269/Τ.Α/29.12.1995) όπως 
ισχύει. 

ζ) Του Π.Δ. 138/1993 «Περί Οργανισμού του Υπουργείου 
Εθνικής Οικονομίας» (ΦΕΚ 55/Τ.Α/14.4.1993). 

2. Την αριθμ. 1107147/1239/0006Α/4.10.1996 κοινή 
απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ 922/Τ.Β/7.10.1996). 

3. Την υπουργική απόφαση αριθμ. 50783/12.10.1990 για 
τη Σύσταση και Συγκρότηση της Γνωμοδοτικής Επιτροπής 
του ΕΟΜΜΕΧ και της ΑΤΕ σύμφωνα με το άρθρο 8 του Ν. 
1892/1990 και καθορισμός της διαδικασίας λειτουργίας 
τους», όπως τροποποιήθηκε μεταγενέστερα. 

4. Την με αριθμό 76487/ΔΙΟΕ1526/29.12.1994 απόφαση 
«Καθορισμός αποζημίωσης μελών Γνωμοδοτική Επιτροπής 
της ΑΤΕ». 

5. Λοιπές διατάξεις αρμοδιότητας Υπουργείου Οικονομι¬ 
κών και ουναρμόδιων Υπουργείων, αποφασίζουμε: 

1) Ορίζουμε την αποζημίωση του Προέδρου των μελών, των 
εισηγητών, του γραμματέα και του αναπληρωτή βοηθού 
γραμματέα για τη συμμετοχή τους στην Γνωμοδοτική Επι¬ 
τροπή της ΑΤΈ του άρθρου 8 του Ν. 1892/1990 ως ακολού¬ 
θως: 

α) Πρόεδρος και μέλη 13.000 δρχ. κατά συνεδρίαση 
β) Εισηγητές 9.000 δρχ. κατά συνεδρίαση, 
γ) Γραμματέας και αναπληρωτής βοηθός γραμματέας 
10.000 δρχ. κατά συνεδρίαση. 

2α. Από τις διατάξεις της παρούσας απόφασης προκαλείται 
πρόσθετη δαπάνη 250.000 δρχ. περίπου για το τρέχον οικο¬ 
νομικό έτος. 

Για καθένα από τα επόμενα οικονομικά έτη θα προκληθεί 
δαπάνη ύψους 2.400.000 δρχ. π οποία θα είναι αυξημένη 
κατά 400.000 δρχ. περίπου σε σχέση με τη δαπάνη που 
επροκαλείτο βάσει των αποζημιώσεων που καθορίζονταν με 
την αριθμ. 76487/ΔΙΟΕ 1526/29.12.1994 απόφαση, η οποία 
καταργείται με την παρούσα. 

β. Για την ανωτέρω δαπάνη εγγράφεται κοτ' έτος πίστωση 
στον Προϋπολογισμό Δημοσίων Επενδύσεων ίση με το 2%ο 
των ετήσιων πιστώσεων για την κάλυψη επιχορηγήσεων Ν. 

1262/82 και Ν. 1892/90, σύμφωνα με το άρθρο 25 του Ν. 
2008/1992 (ΦΕΚ 16/Τ.Α/92). 

3. Η ισχύς της παρούσας απόφασης αρχίζει από την 
1.4.1996 και από την ημερομηνία αυτή καταργείται η αριθμ. 
76487/ΔΙΟΕ 1526/29.12.1994 όμοια απόφαση. 

Η απόφαση αυτή να δημοσιευθεΐ στην Εφημερίδα της Κυ- 
βερνήσεως. 

Αθήνα, 29 Ιανουάριου 1997 

Ο) ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚΟΛ. ΧΡ1 ΣΤΟΛΟ ΥΛΑΚΗΣ 

-♦- 

Αριθ,^Ι 72/ΔΙΟΕ 33 (2) 

Τροποποίηση της αριθμ. 11291 /ΔΙΟΕ 284/22.4.94 υπουργι¬ 
κής απόφασης σχετικό με την «Ανασυγκρότηση της Περι¬ 
φερειακής Γνωμοδοτικής Επιτροπής Αττικής·. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

σ) Του Ν. 1558/1985 «Κυβέρνηση και Κυβερνητικά Όρ¬ 
γανα» άρθρο 29Α, το οποίο προστέθηκε με το άρθρο 27 του 
Ν. 2081/1992 (ΦΕΚ 137/Τ.Α/26.7.1985) και (ΦΕΚ 154/τ.Α/ 
10.9.1992) αντίστοιχα. 

β) Του Ν. 1892/1990 «Για τον εκσυγχρονισμό και την ανά¬ 
πτυξη και άλλες διατάξεις» και ειδικότερα τα άρθρα 1 έως και 
23 αυτού (ΦΕΚ ΙΟΙ/τ.Α/31.7.1990), όπως τροποποιήθηκε 
και συμπληρώθηκε με το Ν. 2234/1994 (ΦΕΚ 142/τ.Α/ 

31.8.1994) . 

γ)ΤουΝ. 1622/1986«Τοπική Αυτοδιοίκηση Περιφερειακή 
Ανάπτυξη και Δημοκρατικός Προγραμματισμός» (ΦΕΚ 92/ 
τ.Α/14.7.1986). 

δ) Του Ν. 2218/1994 «Ίδρυση νομαρχιακής αυτοδιοίκη¬ 
σης, τροποποίηση διατάξεων για την πρωτοβάθμια αυτοδιοί¬ 
κηση και την Περιφέρεια και άλλες διατάξεις» (ΦΕΚ 90/τ.Α/ 

13.6.1994) όπως συμπληρώθηκε με το Ν. 2240/1994 (ΦΕΚ 
153/τ.Α/16.9.1994). 

ε) Του Ν. 2399/1996 «Υλοποίηση της εισοδηματικής πολι¬ 
τικής έτους 1996 για μισθούς και συντάξεις και άλλες διατά¬ 
ξεις» άρθρο 14 (ΦΕΚ 90/τ.Α/27.5.1996). 

στ) Του Π.Δ. 51 /1987 «Καθορισμός των Περιφερειών της 
Χώρας για το σχεδίασμά, προγραμματισμό και συντονισμό της 
Περιφερειακής Ανάπτυξης» (ΦΕΚ 26/Τ.Α/6.3.1987). 

ζ) Του Π.Δ. 333/8.7.1988 «Αναδιάρθρωση και σύσταση 
νέων Διευθύνσεων Περιφερειακής Ανάπτυξης του Υπουρ¬ 
γείου Εθνικής Οικονομίας» (ΦΕΚ 154/τ.Α/13.7.1988). 

η) Του Π.Δ. 138/1993 «Περί Οργανισμού του Υπουργείου 
Εθνικής Οικονομίας» (ΦΕΚ 55/Τ-Α/14.4.1993). 

θ) Του Π.Δ. 456/1995 «Περί κωδικοποιήσεως σε ενιαίο 
κείμενο των κείμενων διατάξεων που αφορούν στην παροχή 
επενδυτικών κινήτρων» (ΦΕΚ 269/Τ.Α/29.12.1995). 

2. Την αριθμ. 51240/21.9.1990 υπουργική απόφαση «Σύ¬ 
σταση και Συγκρότηση των Περιφερειακών Γνωμοδοτικών 
Επιτροπών του άρθρου 8 του Ν. 1892/1990 και καθορισμός 
της διαδικασίας λειτουργίας τους», όπως συμπληρώθηκε με 
την αριθμ. 52947/2.11.1990 υπουργική απόφαση και τροπο¬ 
ποιήθηκε μεταγενέστερα με τις αριθμ. 43323/8.11.1994 και 
44440/4.12.1994 αποφάσεις μας. 

3. Την αριθμ. 11291/ΔΙΟΕ 284/22.4.94 (ΦΕΚ 354/τ.Β/ 
13.5.94) απόφασή μας σχετικά με την «Ανασυγκρότηση της 
Περιφερειακής Γνωμοδοτικής Επιτροπής Αττικής», όπως 
τροποποιήθηκε και συμπληρώθηκε μεταγενέστερα. 

4. Το αριθμ. 151 /21.1.1997 έγγραφο της Δ1ΠΑ Αττικής. 


5. Τις υπηρεσιακές ανάγκες, αποφασίζουμε: 

Άρθρο 1 

Τροποποιούμε την αριθμ. 11291/ΔΙΟΕ 284/22.4.1994 
απόφασή μας, ως προς τα μέλη με στοιχεία 3, 5 και 12 ως 
εξής: 

ΣΤ. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΑΤΤΙ¬ 
ΚΗΣ 

3. Βασιλική Καββαδία, υπάλληλο της ΔΙΠ Α Αττικής, ως ανα¬ 
πληρωματικό μέλος οε αντικατάσταση του Δημητρίου Νίκα. 

5. Γεώργιο Τσούκα, Προϊστάμενο της Δ/ναης Βιομ/κής Νο¬ 
μοθεσίας και Περιβ/ντος της Γενικής Γραμματείας Βιομηχα¬ 
νίας του Υπουργείου Ανάπτυξης, ως τακτικό μέλος, σε αντι¬ 
κατάσταση του Γεωργίου Παπανικολάου, με αναπληρωτή το 
Γεώργιο Φωτεινογιαννόπουλο, Προϊστάμενο του Τμήματος 
Σχεδιασμού, Προγραμματισμού και Συντονισμού της Ιδιος ως 
άνω Δ/νσης, σε αντικατάσταση του Παύλου Ζήκα. 

12. Δημήτριο Μποίρακτάρη, Ειδικό εμπειρογνώμονα σε θέ¬ 
ματα επενδύσεων, ως τακτικό μέλος, σε αντικατάσταση του 
Αναστ. Ρείζόπουλου, με αναπληρωτή την Πηνελόπη Κοντού 
σύμβουλο της Περιφέρειας Αττικής, σε αντικατάσταση της 
Χριστίνας Δαούση. 

Άρθρο 2 

1. Κατά τα λοιπά ισχύουν οι διατάξεις της αριθμ. 11291/ 
ΔΙΟΕ 284/22.4.1994 (ΦΕΚ 354/Τ.Β/1994) απόφασης, όπως 
τροποποιήθηκε και συμπληρώθηκε μεταγενέστερα. 

2. Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δεν προκαλείται επί 
πλέον δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεΐ στην Εφημερίδα της Κυ¬ 
βερνήσεως. 

Αθήνα, 30 Ιανουάριου 1997 

■ Ο ΥΠΟΥΡΓΟΣ 

ΓΙΑΝΝΟΣ Π ΑΠ ΑΝΤΩΝΙΟΥ 
-*- 

Αριθ. 2000367/42/0022 (3) 

Καθορισμός μηνιαίας αποζημίωσης του Προέδρου του Διοι¬ 
κητικού Συμβουλίου του Κοινωνικού Κέντρου Οικογένειας 
και Νεότητας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. των παρ. 3 και 7 του άρθρου 4 του Β.Δ/τος 385/1971, 

β. του Ν.Δ/τος 176/1969, 

γ. του άρθρου 40 του Ν. 849/1978, όπως συμπληρώθηκε 
με το άρθρο 8 του Ν. 2129/93, 

δ. του άρθρου 27 του Ν. 2081/1992. 

2. Την κοινή απόφαση των Υπουργών Προεδρίας της Κυ¬ 
βέρνησης και Υγείας, Πρόνοιας και Κοιν. Ασφαλίσεων Δ1 γ/ 
26833/21.8.90 (ΦΕΚ 581/1990/τ.Β'). 

3. Την απόφασή μας 2069286/8247/0022/12.12.95 
(ΦΕΚ 1064/22.12.95 τ.Β’). 

4. Την απόφαση του Υπουργού Υγείας, Πρόνοιας και Κοιν. 
Ασφαλίσεων ΔΥ1α/19427/10.7.75 (ΦΕΚ 122/1995/τ. 
ΝΠΔΔ). 

5. Την απόφαση αριθμ. 1107147/1239/0006Α/4.10.96 
Πρωθυπουργού και Υπουργού Οικονομικών «Ανάθεση αρμο¬ 
διοτήτων στους Υφυπουργούς Οικονομικών». 

6. Το γεγονός ότι από την απόφαση αυτή προκαλεϊται δα¬ 
πάνη ύψους εκατόν πενήντα χιλιάδων (150.000) δραχμών για 
το τρέχον οικονομικό έτος και θα βαρύνει τον προϋπολογισμό 
του Ιδρύματος στον οποίο υπάρχει πίστωση έτους 1996, για 
δε τα υπόλοιπα έτη θα προβλεφθεί η απαιτούμενπ δαπάνη, 
ύψους 1.800.000 δρχ. ετησίως. 

7. Την ανάγκη αναπροσαρμογής της μηνιαίας αποζημίωσης 
του Προέδρου του Δ.Σ. του Κοινωνικού Κέντρου Οικογένειας 
και Νεότητας λόγω ανάθεσης και καθηκόντων προϊσταμένου 
των υπηρεσιών του Ιδρύματος και της ως εκ τούτου πλήρους 
απασχόλησής του. 

8. Το έγγραφο του Κοινωνικού Κέντρου Οικογένειας και 
Νεότητας 2243/5.11 -96. 

9. Το Π2Β/4199/22.11.96 υπηρεσιακό σημείωμα της Δ/ 
νσης Προστασίας και Αγωγής Οικογένειας και παιδιού του 
Υπουργείου Υγείας και Πρόνοιας, αποφασίζουμε: 

Καθορίζουμε από 1.12.96 την μηνιαία αποζημίωση του 
Προέδρου του Διοικητικού Συμβουλίου του Κοινωνικού Κέ¬ 
ντρου Οικογένειας και Νεότητας σε εκατόν είκοσι χιλιάδες 
(120.000) δραχμές. 

Από την ημερομηνία ισχύος της απόφασης αυτής, η αριθμ. 
2069286/8247/0022/12.12.95 ΚΥΑ καταργείται. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 24 Ιανουάριου 1997 
οι υπουργοί 

ΥΦΥΠ. ΟΙΚΟΝΟΜΙΚΟΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚ. ΧΡΙΣΤΟΥΔΟΥΛΑΚΗΣ ΚΩΝ/ΝΟΣ ΓΕΙΤΟΝΑΣ 

♦- 

Αριθ. 2003479/624/0025 (4) 

Τροποποίηση της αριθμ. 2063454/9882/27.10.95 απόφα¬ 
σης του Υπ. Οικονομικών «Παροχή της εγγύησης του Ελ. 

Δημοσίου στην Ευρωπαϊκή Τράπεζα Επενδύσεων για κά¬ 
λυψη δανείου της στον ΟΛΠ ύψους 13 δισ. δρχ.». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.95 (ΦΕΚ 143/Α/ 
12.7.95). 

2. Το αρ. 2035840/5096/5.7.96 έγγραφό μας προς την 
Ευρωπαϊκή Τράπεζα Επενδύσεων. 

3. Το αριθμ. 1217/91/15.1.97 έγγραφο του Οργανισμού 
Λιμένος Πειραιώς. 

4. Την κοινή απόφαση του Πρωθυπουργού και του Υπουρ¬ 
γού Οικονομικών αριθ. 1107147/1239/0006Α/4.10.96 
(ΦΕΚ 922/Β/7.10.96) «Ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών», αποφα¬ 
σίζουμε: 

Τροποποιούμε την 2063454/9882/0025/27.10.95 από¬ 
φασή μας «Παροχή της εγγύησης του Ελληνικού Δημοσίου 
στην Ευρωπαϊκή Τράπεζα Επενδύσεων για κάλυψη δανείου 
της στον Ο.Λ.Π. ύψους 13 δισ. δρχ.» ως προς το ποσοστό της 
προμήθειας και ορίζουμε ότι θα υπολογίζεται προμήθεια 
0,5% αντί του 1 %. 

Κατά τα λοιπά η απόφασή μας ισχύει ως έχει. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Ιανουάριου 1997 

0 ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 


Αριθ. 1/14939 (5) 

Κατάρτιση ΟΕΥ Συμβουλίου Περιοχής 4ης Εδαφικής Περιφέ¬ 
ρειας Ν. Χαλιδικής. 

Ο Δ/ΝΤΗΣ ΠΕΡΙΦ. ΔΙΟΙΚΗΣΗΣ Ν. ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/1981, όπως 
αντικαταστάθηκε με το άρθρο 8 Ν. 2307/95. 

2. Τις διατάξεις του άρθρου 48 του Ν. 2218/1994. 

3. Τις διατάξεις των Ν. 1586/86, 1476/84, 2190/94 και 
2307/95 και Π.Δ. 37α/87, 410/88. 

4. Τις υπηρεσιακές ανάγκες καθώς και τις συγκοινωνιακές, 
πληθυσμιακές, δημογραφικές, γεωγραφικές, οικονομικές 
συνθήκες του Σ.Π. 

5. Την αριθμ. 32/96 απόφαση του Δ.Σ. του Σ.Π. 4ης εδαφι¬ 
κής περιφέρειας. 

6. Την αριθμ. 27/2.12.1996 γνωμοδότηση του Υπηρεσια¬ 
κού Συμβουλίου Ο.Τ.Α. Ν. Χαλκιδικής. 

7. Την αριθμ. 01/1325/26.1.95 πράξη Περιφ. Διοίκησης 
περί μεταβίβασης αρμοδιοτήτων, αποφασίζουμε: 

Καταρτίζεται ο ΟΕΥ του Σ.Π. της 4ης Εδαφικής Περιφέ¬ 
ρειας Ν. Χαλκιδικής όπως παρακάτω: 

Αρθρο 1 

Σύμφωνα με την καταγραφή των αναγκαίων λειτουργιών 
του Σ.Π., λαμβάνοντας υπόψη και τις γενικές κατευθύνσεις 
του Υπουργείου Εσωτερικών για τα Σ.Π., ο Οργανισμός Εσω¬ 
τερικής Υπηρεσίας του διαρθρώνεται ως εξής: 

α. Όργανα Διοίκησης. 

β. Στις Υποστηρικτικές Λειτουργίες όπου περιλαμβάνεται 
το τμήμα Διοικητικής Υποστήριξης και Οικονομικού. 

γ. Στις κύριες λειτουργίες όπου περιλαμβάνονται τα τμή¬ 
ματα: 

1 .Τμήμα Μελετών Προγραμματισμού και Τεχνικών Έργων. 

2. Τμήμα Ύδρευσης - Αρδευσης - Καθαριότητας - Αποχέ¬ 
τευσης και Πρασίνου. 

3. Τμήμα Πολιτισμού - Τουρισμού - Περιβάλλοντος. 

4. Τμήμα Αγροτοβιοτεχνικής Ανάπτυξης. 

5. Τμήμα Παιδείας - Αθλητισμού - Υγείας και Πρόνοιας. 

δ. Για την εξασφάλιση του συντονισμού του έργου του προ¬ 
σωπικού αλλά και τη συνεχή σύνδεσή του με τον Πολιπκοδιοι- 
κητικό Μηχανισμό (Π.Δ. Μ.) του Σ.Π., για την αποτελεσματική 
προώθηση και υλοποίηση των πολιτικών αποφάσεων και κα¬ 
τευθύνσεων, συστήνεται ιδιαίτερη Διεύθυνση Υπηρεσιών. 

Άρθρο 2 

Τμήμα Διοικητικής Υποστήριξης και Οικονομικού 

Στις αρμοδιότητες του Τμήματος ανήκουν τα αφορώντα 
στη διοικητική υποστήριξη, στο προσωπικό, στα οικονομικά 
του Σ.Π., καθώς και στην υποστήριξη των ΟΤΑ - μελών του 
Σ.Π., σε θέματα διοικητικής κοινωνικής μέριμνας και εξυπη¬ 
ρέτησης των πολκών. 

α. Αρμοδιότητες γραμματειακής υποστήριξης. 

β. Διοικητικές αρμοδιότητες. 

γ. Οικονομικές αρμοδιότητες (που περιλαμβάνουν ειδική 
Ταμειακή Υπηρεσία σύμφωνα με την παρ. 13 αρ. 48 Ν. 2218/ 
94). 

δ. Αρμοδιότητες Παροχής Υπηρεσιών προς τους πολί¬ 
τες. 

Άρθρο 3 

Τμήμα Μελετών και Τεχνικών Έργων 

Στις αρμοδιότητες του Τμήματος ανήκουν η εκπόνηση σχε¬ 
δίων προγραμμάτων και έργων για την κοινωνική και πολιτι- 

στική ανάπτυξη της περιοχής του Συμβουλίου που χρηματο¬ 
δοτούνται από προγράμματα της Ευρωπαϊκής Ένωσης και 
των Δημοσίων Επενδύσεων. Η μελέτη και η εκτέλεση τοπικών 
έργων υποδομής διαδημοτικής διακοινοτικής σημασίας. Η 
λήψη μέτρων σχετικών με τη ρύθμιση των πολεοδομικών και 
θεμάτων προστασίας περιβάλλοντος. 

Άρθρο 4 

Τμήμα Ύδρευσης - Άρδευσης - Καθαριότητας 
και Πρασίνου 

Στην αρμοδιότητα του Τμήματος ανήκει κάθε παροχή υπη¬ 
ρεσίας (και μέσω της ανάθεσης αρμοδιοτήτων από τους ΟΤΑ 
του Σ.Π., τη Νομαρχιακή Αυτοδιοίκηση, Δημόσιους Φορείς 
και Ν.Π.Δ.Δ.), που αποβλέπει στην αναβάθμιση της ποιότητας 
ζωής των κατοίκων. 

Άρθρο 5 

Τμήμα Προστασίας Περιβάλλοντος - 
Τουρισμού - Πολιτισμού 

Στην αρμοδιότητα του Τμήματος ανήκει η φροντίδα του φυ¬ 
σικού περιβάλλοντος με σκοπό την ορθολογική ανάπτυξη και 
διαχείριση του τουρισμού στην περιοχή αλλά και η προστασία 
και ανάδειξη του ανθρωπογενούς περιβάλλοντος, με στόχο 
την προώθηση του πολιτισμού σε κάθε κοινωνική μορφή και 
εκδήλωση που μπορεί να αναπτυχθεί. 

Άρθρο 6 

Τμήμα Αγροτοβιοτεχνικής Ανάπτυξης 

Αρμοδιότητα του Τ μήματος θα είναι η διαχείριση της αγρο¬ 
τικής και βιοτεχνικής οικονομίας της περιοχής. 

Άρθρο 7 

Τμήμα Αθλητισμού - Παιδείας - Υγείας 
και Πρόνοιας 

Σκοπός του Τμήματος είναι η μέριμνα για την υγεία και την 
παιδεία των κατοίκων του Σ.Π. σε συνδυασμό με την ανά¬ 
πτυξη του αθλητισμού αλλά και την παροχή υπηρεσιών κοι¬ 
νωνικής πρόνοιας προς όλους τους κατοίκους, αλλά ιδιαίτερα 
αυτούς που αποτελούν ομάδες κοινωνικού αποκλεισμού και 
χρήζουν ιδιαίτερης φροντίδας και υποστήριξης. 

Άρθρο 8 

Η διάρθρωση των θέσεων και οι αρμοδιότητες προσωπικού 
σύμφωνα με το οργανόγραμμα του Σ.Π. γίνεται ως εξής: 
α. Στη Διεύθυνση των υπηρεσιών τοποθετείται: 
Προϊστάμενος της Διεύθυνσης 
β. Στα επιμέρους τμήματα τοποθετείται: 
β.1 Προϊστάμενος τμήματος 
β.2 Προσωπικό τμήματος 

Άρθρο 9 

α. Προϊστάμενος της Διευθύνσεως (Διευθυντής) 

Τα καθήκοντα του Διευθυντή του Σ.Π. είναι τα εξής: 

1. Μεριμνά για τη συνεχή παροχή πληροφοριών και ενημέ¬ 
ρωση των μελών του Δ. Σ. του Σ. Π. από τον Υπηρεσιακό Μηχα¬ 
νισμό, για την καλύτερη αξιοποίηση τους στην προώθηση των 
θέσεων και κατευθύνσεων του Σ.Π. 

2. Προίσταται των τμημάτων και γραφείων που υπάγονται 
στην αρμοδιότητά του. 

3. Κατανέμει την εργασία στους υπαλλήλους της Διεύθυν¬ 
σης ανάλογα με τις συνολικές ανάγκες των τμημάτων και με 
τη συνεργασία των Προϊσταμένων. 


4. Μεριμνά για τη βελτίωση της αποτελεσματικότητας της 
λειτουργίας του Σ.Π. 

Άρθρο 10 

β. Προϊστάμενος τμήματος 

Τ α καθήκοντα του προϊσταμένου τμήματος είναι τα εξής: 

1. Είναι υπεύθυνος γιο την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατίθενται 
στην υπηρεσία που προίσταται. 

2. Κατανέμει την εργασία στους υπαλλήλους και τους κα¬ 
θοδηγεί, ελέγχει δε την τακτική παρουσία, απόδοση και συνέ¬ 
πεια τους. 

Άρθρο 11 . 

γ. Προσωπικό τμημάτων. 

Τ α καθήκοντα του προσωπικού των τμημάτων είναι τα εξής: 

1. Στα πλαίσια των αρμοδιοτήτων των υπηρεσιών που είναι 
τοποθετημένοι οι υπάλληλοι, ανεξάρτητα από την εργασιακή 
τους σχέση εκτελούν την εργασία που τους έχει ανατεθεί με 
προσοχή, επιμέλεια και ευσυνειδησία κάτω από τις οδηγίες 
και κατευθύνσεις των προϊσταμένων τους σύμφωνα με την 
κείμενη νομοθεσία. 

2. Αναφέρουν στον προϊστάμενο τους γραπτά ή προφορικά 
για τις υποθέσεις που εκκρεμούν και δεν μπορούν να επιλυ¬ 
θούν ή εντός των προθεσμιών που έχουν ταχθεί. 

3. Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

Άρθρο 1 2 

Κοινές αρμοδιότητες των Γ ραφείων και 
Τμημάτων του Σ.Π. 

Οι κοινές αρμοδιότητες των γραφείων και τμημάτων του 
Σ.Π. (εκτός του τμήματος διοικητικής υποστήριξης) είναι: 

1. Συγκέντρωση στοιχείων και πληροφοριών 

2. Επιτελική υποστήριξη του Π.Δ.Μ. του Σ.Π. 

3. Παροχή συμβουλών/πληροφόρηση 

4. Συνεργασία με τα γραφεία και τα άλλα τμήματα του Σ.Π. 

5. Έλεγχος και αξιολόγηση 

6. Συνεργασία με άλλους φορείς της Ελληνικής Τ Α. 

7. Συνεργασία με άλλους φορείς της τοπικής κοινωνίας και 
της Δημόσιας Διοίκησης. 

Άρθρο 13 
Γ ενικά 

Το μόνιμο προσωπικό του Σ.Π. υπάγεται στις διατάξεις του 
πρώτου μέρους του Ν. 1188/81 «περί κυρώσεως του κώδικος 
περί καταστάσεως προσωπικού οργανισμών τοπικής αυτο¬ 
διοίκησης». 

Οι θέσεις των μονίμων υπαλλήλων του Σ.Π, διακρίνονται σε 
κατηγορίες ως εξής: 

1. ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 

2. ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 

3. ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

4. ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

Εισαγωγικός βαθμός των υπαλλήλων των κλάδων Πανεπι¬ 
στημιακής Τεχνολογικής και Δευτεροβάθμιας Εκπαίδευσης 
είναι ο βαθμός Δ' και καταληκτικός ο βαθμός Α'. 

Εισαγωγικός βαθμός των υπαλλήλων των κλάδων Υποχρε¬ 
ωτικής Εκπαίδευσης είναι ο βαθμός Ε' και καταληκτικός ο 
βαθμός Β". 

Αρθρο 14 

Αριθμός θέσεων και κατηγορία προσωπικού του Ο.Ε.Υ. του 
Σ.Π. 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
α. Κατηγορία Π.Ε., με βαθμό Δ'-Α'. 

Κλάδος ΠΕΙ Διοικητικών - 4 θέσεις. 

Κλάδος ΠΕ2 Εφόρων α) Βιβλιοθηκών, β) Πινακοθηκών - 1 
θέση. 

β. Κατηγορία ΤΕ με βαθμό Δ'-Α'. 

Κλάδος ΤΕ1 Βιβλιοθηκονόμων - 1 θέση. 

Κλάδος ΤΕ2 Κοινωνικών λειτουργών - 1 θέση. 

Κλάδος ΤΕ17 Διοικητικών λογιστών - 3 θέσεις, 
γ. Κατηγορία ΔΕ με βαθμό Δ'-Α’. 

Κλάδος ΔΕΙ Διοικητικού - 1 θέση. 

Κλάδος ΔΕΙ 4 Ελεγκτών Εσόδων και Εξόδων ΟΤΑ - 2 θέ¬ 
σεις. 

Κλάδος ΔΕΙ 5 Εισπρακτόρων - 2 θέσεις, 
δ. Κατηγορία ΥΕ με βαθμό Ε'-Β'. 

Κλάδος ΥΕ1 Κλητήρων - 3 θέσεις. 

Β. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 
α. Κατηγορία ΠΕ με βαθμό Δ'-Α'. 

Κλάδος ΠΕ3 Πολιτικών Μηχανικών - 3 θέσεις. 

Κλάδος ΠΕ4 Αρχιτεκτόνων Μηχανικών - 2 θέσεις. 

Κλάδος ΠΕ5 Μηχανολόγων Μηχανικών, Ηλεκτρολόγων μη¬ 
χανικών, μηχανολόγων - Ηλεκτρολόγων μηχανικών - 3 θέσεις. 
Κλάδος ΠΕΙ 2 Χημικών ή ΠΕΙ 3 Βιολόγων - 1 θέση. 
Κλάδος ΠΕ (ειδίκευση περιβάλλον) - 1 θέση, 
β. Κατηγορία ΤΕ με βαθμό Δ'-Α'. 

Κλάδος ΤΕ4 Τεχνολόγων Μηχαν. ή Ηλεκτρολόγων Μηχαν. 
- 2 θέσεις. 

Κλάδος ΤΕ19 Πληροφορικής - 2 θέσεις, 
γ. Κατηγορία ΔΕ με βαθμό Δ’-Α'. 

Κλάδος ΔΕ29 Οδηγών αυτοκινήτων - 5 θέσεις. 

Κλάδος ΔΕ28 Χειριστών μηχανημάτων έργων - 2 θέσεις. 
Γ. ΘΕΣΕΙΣ ΥΓΙΕΙΟΝΟΜΙΚΟΥ ΠΡΟΣΩΠΙΚΟΥ 
α. Κατηγορία ΠΕ με βαθμό Δ'-Α'. 

Κλάδος ΠΕΙ 5 Ιατρών ειδικοτήτων - 1 θέση. 

Δ. ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 
α. Κατηγορία ΠΕ με βαθμό Δ'-Α'. 

Κλάδος ΠΕ9 Γεωπόνων - 2 θέσεις, 
β. Κατηγορία ΔΕ με βαθμό Δ'-Α'. 

Κλάδος ΔΕ35 Δενδροκηπουρών - Δενδροκόμων - Κηπου¬ 
ρών - Ανθοκόμων - 2 θέσεις. 

Κλάδος ΔΕ11 Γεωτεχνικών ή ΔΕΙ 3 Δασοφυλάκων - 3 θέ¬ 
σεις. 

Ε. ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 
α. Κατηγορία ΠΕ με βαθμό Δ'-Α'. 

Κλάδος ΠΕ10 Καθηγητών - 2 θέσεις. 

ΣΤ. ΤΕΧΝΙΚΟΥ - ΥΓΕΙΟΝΟΜΙΚΟΥ ΚΑΙ ΓΕΩΠΟΝΙΚΟΥ 
ΠΡΟΣΩΠΙΚΟΥ 

α. Κατηγορία ΥΕ με βαθμό Ε'-Β'. 

Κλάδος ΥΕ16 Προσωπικού καθαριότητας -12 θέσεις. 

Ο καθορισμός των τυπικών προσόντων διορισμού κατά κα¬ 
τηγορία, κλάδο και τα ειδικά προσόντα είναι αυτά που ορίζο¬ 
νται από τις διατάξεις του Ν. 1586/86 (ΦΕΚ 37/1.4.86) και 
Π.Δ. 37α/1987 (ΦΕΚ 11/4.2.87) και από τους νόμους που 
ισχύουν κάθε φορά για τους δημόσιους υπαλλήλους, ο τρό¬ 
πος πρόσληψης, οι όροι εργασίας του προσωπικού, ο τρόπος 
υπολογισμού των αποδοχών τους σε αντιστοιχία με το μισθο¬ 
λόγιο των δημοτικών υπαλλήλων, καθώς και με κάθε άλλο 
σχετικό θέμα, θα γίνει με τον κανονισμό προσωπικού, ο 
οποίος θα ψηφισθεί μετά την έγκριση του παρόντος από τον 
Περιφερειακό Διευθυντή. 

Αρθρο 15 

Το μόνιμο προσωπικό του Ο.Ε.Υ. του Σ.Π., υπάγεται στις 
διατάξεις του πρώτου μέρους του Ν. 1188/81 «περί κυρώ- 


σεως του κώδικος περί καταστάσεως προσωπικού οργανι¬ 
σμών τοπικής αυτοδιοίκησης» σύμφωνα με την πσρ. 12 του 
άρθρου 48 Ν. 2218/94. 

Η πλήρωση των θέσεων μπορεί να γίνει με δύο τρόπους: 

α. με πρόσληψη προσωπικού σύμφωνα με τις κείμενες δια¬ 
τάξεις (άρθρα 14 ως 24 Ν. 2190/94) 

β. με μετάταξη προσωπικού (άρθρο 33 παρ. 1 και 3 Ν. 
2218/94, όπως η παρ. 1 αντικαταστάθηκε με την παρ. 21 του 
άρθρου 13 Ν. 2307/95). 

Για την πλήρωση των θέσεων προσωπικού ισχύουν οι διατά¬ 
ξεις που αναφέρονται στα προσόντα και κωλύματα διορισμού, 
ενώ για τη διαβάθμιση θέσεων εκάστου τμήματος ισχύει το 
άρθρο 36 του Ν. 2190/94, ο Ν. 1188/81 καθώς επίσης και οι 
νόμοι που θα ισχύουν κάθε φορά για τους δημοσίους υπαλλή¬ 
λους. 

Αρθρο 16 

Ισχύς του Οργανισμού Εσωτερικών Υπηρεσιών 

Η ισχύς του παρόντος Εσωτερικού Κανονισμού Υπηρεσιών, 
αρχίζει με την έγκριση του από τον Περιφερειακό Διευθυντή, 
σύμφωνα με το άρθρο 8 του Ν. 2307/95. 

Αρθρο 17 

Ερμηνεία - Μεταβολή του Ο.Ε.Υ. 

1. Οι διατάξεις του Ο.Ε.Υ. ερμηνεύονται και δευκρινίζονται 
σε περίπτωση που δημιουργούνται αμφιβολίες για τη σημασία 
τους, με απόφαση του Δ.Σ. 

2. Οι αρμοδιότητες των ενοτήτων του Ο.Ε.Υ. του Σ.Π. θεω¬ 
ρούνται ενδειιαικές και όχι αποκλειστικές του περιεχομένου 
εργασίας και επομένως είναι δυνατό να ανατίθενται στα στε¬ 
λέχη τους καθήκοντα που δεν αναφέρονται με συγκεκριμένο 
τρόπο στην αντίστοιχη περιγραφή του περιεχομένου εργα¬ 
σίας κάθε ενότητας, αλλά εντάσσονται στο ουσιαστικό περιε¬ 
χόμενό της. 

3. Η κατανομή του προσωπικού στη Διεύθυνση, στα τμή¬ 
ματα γίνεται με απόφαση του Προέδρου του Σ.Π. και ανάλογα 
με τις υπηρεσιακές ανάγκες. 

4. Οι προϊστάμενοι των οργανικών μονάδων όταν απουσιά¬ 
ζουν ή κωλύονται ή οε περίπτωση κενής θέσης αναπληρώνο¬ 
νται από τους προϊσταμένους της αμέσως υποκείμενης οργα¬ 
νικής μονάδας, όπως ορίζεται στο άρθρο 36 του Ν. 2190/94. 

5. Από τις διατάξεις της απόφασης αυτής προκαλεϊται δα¬ 
πάνη σε βάρος του προϋπολογισμού του Σ.Π. της 4ης Εδαφι¬ 
κής Περιφέρειας Χαλκιδικής το ύψος της οποίας δεν μπορεί 
να προσδιοριστεί. 

Η παρούσα απόφαση να δημοοιευθεί στην Εφημερίδα της 
Κυβερνήσεως. 

Πολύγυρος, 14 Ιανουάριου 1997 
Με εντολή Γεν. Γραμ. Περιφ. Κεντρ. Μακεδονίας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθ. 1/14938 (6) 

Κατάρτιση ΟΕΥ Συμβουλίου Περιοχής 5ης Εδαφικής Περιφέ¬ 
ρειας Ν. Χαλιδικής. 

Ο Δ/ΝΤΗΣ ΠΕΡΙΦ. ΔΙΟΙΚΗΣΗΣ Ν. ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/1981. 

2. Τις διατάξεις του άρθρου 48 του Ν. 2218/1994. 

3. Τις διατάξεις των Ν. 1586/86, 1476/84, 2190/94 και 
2307/95 και Π.Δ. 37α/87, 410/88. 

4. Τις υπηρεσιακές ανάγκες καθώς και τις συγκοινωνιακές, 
πληθυσμιακές, δημογραφικές, γεωγραφικές, οικονομικές 
συνθήκες του Σ.Π. 

5. Την αριθμ. 27/96 απόφαση του Δ.Σ. του Σ.Π. 5ης εδαφι¬ 
κής περιφέρειας. 

6. Την αριθμ. 25/2.12.1996 γνωμοδότηση του Υπηρεσια¬ 
κού Συμβουλίου Ο.Τ.Α. Ν. Χαλκιδικής. 

7. Την αριθμ. 01/1325/26.1.95 πράξη Περιφ. Διοίκησης 
περί μεταβίβασης αρμοδιοτήτων, αποφασίζουμε: 

Καταρτίζεται ο ΟΕΥ του Σ.Π. της 5ης Εδαφικής Περιφέ¬ 
ρειας Ν. Χαλκιδικής όπως παρακάτω: 

Αρθρο 1 

Σύμφωνα με την καταγραφή των αναγκαίων λειτουργιών 
του Σ.Π., λαμβάνοντας υπόψη και τις γενικές κατευθύνσεις 
του Υπουργείου Εσωτερικών για τα Σ.Π., ο Οργανισμός Εσω¬ 
τερικής Υπηρεσίας του διαρθρώνεται ως εξής: 

α. Όργανα Διοίκησης. 

β. Στις Υποστηρικτικές Λειτουργίες όπου περιλαμβάνεται 
το τμήμα Διοικητικής Υποστήριξης και Οικονομικού. 

γ. Στις κύριες λειτουργίες όπου περιλαμβάνονται τα τμή¬ 
ματα: 

1. Τμήμα Μελετών Προγραμματισμού και Τεχνικών Έργων. 

2. Τμήμα Ύδρευσης - Αρδευσης - Καθαριότητας - Αποχέ¬ 
τευσης και Πρασίνου. 

3. Τμήμα Πολιτισμού - Τουρισμού - Περιβάλλοντος. 

4. Τμήμα Αγροτοβιστεχνικής Ανάπτυξης. 

5. Τμήμα Παιδείας - Αθλητισμού - Υγείας και Πρόνοιας. 

δ. Για την εξασφάλιση του συντονισμού του έργου του προ¬ 
σωπικού αλλά και τη συνεχή σύνδεσή του με τον Πολιτικοδιοι- 
κητικό Μηχανισμό (Π.Δ.Μ.) του Σ.Π., για την αποτελεσματική 
προώθηση και υλοποίηση των πολιτικών αποφάσεων και κα¬ 
τευθύνσεων, συστήνεται ιδιαίτερη Διεύθυνση Υπηρεσιών. 

Αρθρο 2 

Τμήμα Διοικητικής Υποστήριξης και Οικονομικού 

Στις αρμοδιότητες του Τμήματος ανήκουν τα αφορώντα 
ατη διοικητική υποστήριξη, στο προσωπικό, στα οικονομικά 
του Σ.Π., καθώς και στην υποστήριξη των ΟΤΑ - μελών του 
Σ.Π., σε θέματα διοικητικής κοινωνικής μέριμνας και εξυπη¬ 
ρέτησης των πολιτών. 

α. Αρμοδιότητες γραμματειακής υποστήριξης. 

β. Διοικητικές αρμοδιότητες. 

γ. Οικονομικές αρμοδιότητες. 

δ. Αρμοδιότητες Παροχής Υπηρεσιών προς τους πολί¬ 
τες. 

Αρθρο 3 

Τμήμα Μελετών και Τεχνικών Έργων και 
Πολεοδομικών Εφαρμογών 

Στις αρμοδιότητες του Τμήματος ανήκουν η εκπόνηση σχε¬ 
δίων προγραμμάτων και έργων για την κοινωνική και πολιτι¬ 
στική ανάπτυξη της περιοχής του Συμβουλίου που χρηματο¬ 
δοτούνται από προγράμματα της Ευρωπαϊκής Ένωσης και 
των Δημοσίων Επενδύσεων. Η μελέτη και η εκτέλεση τοπικών 
έργων υποδομής διαδημοτικής διακοινοτικής σημασίας. Η 


λήψη μέτρων σχετικών με τη ρύθμιση των πολεοδομικών και 
θεμάτων προστασίας περιβάλλοντος. 

Άρθρο 4 

Τμήμα Ύδρευσης - Άρδευσης - Καθαριότητας 
και Πρασίνου 

Στην αρμοδιότητα του Τμήματος ανήκει κάθε παροχή υπη¬ 
ρεσίας (και μέσω της ανάθεσης αρμοδιοτήτων από τους ΟΤΑ 
του Σ.Π., τη Νομαρχιακή Αυτοδιοίκηση, Δημόσιους Φορείς 
καιΝ.Π.Δ.Δ.), που αποβλέπει στην αναβάθμιση της ποιότητας 
ζωής των κατοίκων. 

Άρθρο 5 

Τμήμα Προστασίας Περιβάλλοντος - Τουρισμού - 

Πολιτισμού 

Στην αρμοδιότητα του Τ μήματος ανήκει η φροντίδα του φυ¬ 
σικού περιβάλλοντος με σκοπό την ορθολογική ανάπτυξη και 
διαχείριση του τουρισμού στην περιοχή αλλά και η προστασία 
και ανάδειξη του ανθρωπογενούς περιβάλλοντος, με στόχο 
την προώθηση του πολιτισμού σε κάθε κοινωνική μορφή και 
εκδήλωση που μπορεί να αναπτυχθεί. 

Άρθρο 6 

Τμήμα Αγροτοβιστεχνικής Ανάπτυξης 

Αρμοδιότητα του Τ μήματος θα είναι η διαχείριση της αγρο¬ 
τικής και βιοτεχνικής οικονομίας της περιοχής. 

Άρθρο 7 

Τμήμα Αθλητισμού - Παιδείας - Υγείας 
και Πρόνοιας 

Σκοπός του Τμήματος είναι η μέριμνα για την υγεία και την 
παιδεία των κατοίκων του Σ.Π. σε συνδυασμό με την ανά¬ 
πτυξη του αθλητισμού αλλά και την παροχή υπηρεσιών κοι¬ 
νωνικής πρόνοιας προς όλους τους κατοίκους, αλλά ιδιαίτερα 
αυτούς που αποτελούν ομάδες κοινωνικού αποκλεισμού και 
χρήζουν ιδιαίτερης φροντίδας και υποστήριξης. 

Άρθρο 8 

Η διάρθρωση των θέσεων και οι αρμοδιότητες προσωπικού 
σύμφωνα με το οργανόγραμμα του Σ.Π. γίνεται ως εξής: 
α. Στη Διεύθυνση των υπηρεσιών τοποθετείται: 
Προϊστάμενος της Διεύθυνσης 
β. Στα επιμέρους τμήματα τοποθετείται: 
β.1 Προϊστάμενος τμήματος 
β.2 Προσωπικό τμήματος 

Άρθρο 9 

α. Προϊστάμενος της Διευθύνσεως (Διευθυντής) 

Τα καθήκοντα του Διευθυντή του Σ.Π. είναι τα εξής: 

1. Μεριμνά για τη συνεχή παροχή πληροφοριών και ενημέ¬ 
ρωση των μελών του Δ.Σ. του Σ. Π. από τον Υπηρεσιακό Μηχα¬ 
νισμό, για την καλύτερη αξιοποίηση τους στην προώθηση 
των θέσεων και κατευθύνσεων του Σ.Π. 

2. Προΐσταται των τμημάτων και γραφείων που υπάγονται 
στην αρμοδιότητά του. 

3. Κατανέμει την εργασία στους υπαλλήλους της Διεύθυν¬ 
σης ανάλογα με τις συνολικές ανάγκες των τμημάτων και με 
τη συνεργασία των Προϊσταμένων. 

4. Μεριμνά για τη βελτίωση της αποτελεσματικότητας της 
λειτουργίας του Σ.Π. 

Άρθρο 10 

β. Προϊστάμενος τμήματος 

Τα καθήκοντα του προϊσταμένου τμήματος είναι τα εξής: 

1. Είναι υπεύθυνος για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατίθενται 
στην υπηρεσία που προΐσταται. 

2. Κατανέμει την εργασία στους υπαλλήλους και τους κα¬ 
θοδηγεί, ελέγχει δε την τακτική παρουσία, απόδοση και συνέ¬ 
πεια τους. 

Άρθρο 11 

γ. Προσωπικό τμημάτων. 

Τα καθήκοντα του προσωπικού των τμημάτων είναι τα εξής: 

1. Στα πλαίσια των αρμοδιοτήτων των υπηρεσιών που είναι 
τοποθετημένοι οι υπάλληλοι, ανεξάρτητα από την εργασιακή 
τους σχέση εκτελούν την εργασία που τους έχει ανατεθεί με 
προσοχή, επιμέλεια και ευσυνειδησία κάτω από τις οδηγίες 
και κατευθύνσεις των προϊσταμένων τους σύμφωνα με την 
κείμενη νομοθεσία. 

2. Αναφέρουν στον προϊστάμενο τους γραπτά ή προφορικά 
για τις υποθέσεις που εκκρεμούν και δεν μπορούν να επιλυ¬ 
θούν ή εντός των προθεσμιών που έχουν ταχθεί. 

3. Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

Άρθρο 12 

Κοινές αρμοδιότητες των Γ ραφείων και 
Τμημάτων του Σ.Π. 

Οι κοινές αρμοδιότητες των γραφείων και τμημάτων του 
Σ.Π. (εκτός του τμήματος διοικητικής υποστήριξης) είναι: 

1. Συγκέντρωση στοιχείων και πληροφοριών 

2. Επιτελική υποστήριξη του Π.Δ.Μ. του Σ.Π. 

3. Παροχή συμβουλών/πληροφόρηση 

4. Συνεργασία με τα γραφεία και τα άλλα τμήματα του Σ.Π. 

5. Έλεγχος και αξιολόγηση 

6. Συνεργασία με άλλους φορείς της Ελληνικής Τ.Α. 

7. Συνεργασία με άλλους φορείς της τοπικής κοινωνίας και 
της Δημόσιας Διοίκησης. 

Άρθρο 13 
Γ ενικά 

Το μόνιμο προσωπικό του Σ.Π. υπάγεται στις διατάξεις του 
πρώτου μέρους του Ν. 1188/81 «περί κυρώσεως του κώδικος 
περί καταστάσεως προσωπικού οργανισμών τοπικής αυτο¬ 
διοίκησης». 

Οι θέσεις των μονίμων υπαλλήλων του Σ.Π. διακρίνονται σε 
κατηγορίες ως εξής: 

1. ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 

2. ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 

3. ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

4. ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

Εισαγωγικός βαθμός των υπαλλήλων των κλάδων Πανεπι¬ 
στημιακής Τεχνολογικής και Δευτεροβάθμιας Εκπαίδευσης 
είναι ο βαθμός Δ' και καταληκτικός ο βαθμός Α'. 

Εισαγωγικός βαθμός των υπαλλήλων των κλάδων Υποχρε¬ 
ωτικής Εκπαίδευσης είναι ο βαθμός Ε' και καταληκτικός ο 
βαθμός Β'. 

Άρθρο 14 

Αριθμός θέσεων και κατηγορία προσωπικού του Ο.Ε.Υ. του 
Σ.Π. 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

α. Κατηγορία Π.Ε., με βαθμό Δ'-Α'. 

Κλάδος ΠΕΙ Διοικητικών - 5 θέσεις. 

Κλάδος ΠΕ2 Εφόρων α) Βιβλιοθηκών, β) Πινακοθηκών - 1 
θέση. 

β. Κατηγορία ΤΕ με βαθμό Δ'-Α'. 

Κλάδος ΤΕ1 Βιβλιοθηκονόμων - 1 θέση. 


Κλάδος ΤΕ2 Κοινωνικών λειτουργών - 1 θέση. 

Κλάδος ΤΕ17 Διοικητικών λογιστών - 3 θέσεις, 
γ. Κατηγορία ΔΕ με βαθμό Δ'-Α’. 

Κλάδος ΔΕΙ Διοικητικού - 2 θέσεις. 

Κλάδος ΔΕΗ Ελεγκτών Εσόδων και Εξόδων ΟΤΑ - 2 θέ¬ 
σεις. 

Κλάδος ΔΕΙ 5 Εισπρακτόρων - 2 θέσεις, 
δ. Κατηγορία ΥΕ με βαθμό Ε'-Β'. 

Κλάδος ΥΕ1 Κλητήρων - 3 θέσεις. 

Β. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 
α. Κατηγορία ΠΕ με βαθμό Δ'-Α'. 

Κλάδος ΠΕ3 Πολιτικών Μηχανικών - 3 θέσεις. 

Κλάδος ΠΕ4 Αρχιτεκτόνων Μηχανικών - 2 θέσεις. 

Κλάδος ΠΕ5 Μηχανολόγων Μηχανικών, Ηλεκτρολόγων μη¬ 
χανικών, μηχανολόγων - Ηλεκτρολόγων μηχανικών - 3 θέσεις. 
Κλάδος ΠΕΙ 2 Χημικών ή ΠΕΙ3 Βιολόγων - 1 θέση. 
Κλάδος ΠΕ (ειδίκευση περιβάλλον) - 1 θέση, 
β. Κατηγορία ΤΕ με βαθμό Δ'-Α'. 

Κλάδος ΤΕ3 Τεχνολόγων Πολιτικών Μηχανικών - 1 θέση. 
Κλάδος ΤΕ4 Τεχνολόγων Μηχαν. ή Ηλεκτρολόγων Μηχαν. 
- 1 θέση. 

Κλάδος ΤΕ5 Τεχνολόγων Τοπογράφων - 1 θέση. 

Κλάδος ΤΕ19 Πληροφορικής - 2 θέσεις, 
γ. Κατηγορία ΔΕ με βαθμό Δ'-Α'. 

Κλάδος ΔΕ29 Οδηγών αυτοκινήτων - 5 θέσεις. 

Κλάδος ΔΕ28 Χειριστών μηχανημάτων έργων - 4 θέσεις. 
Γ. ΘΕΣΕΙΣ ΥΓΙΕΙΟΝΟΜΙΚΟΥ ΠΡΟΣΩΠΙΚΟΥ 
α. Κατηγορία ΠΕ με βαθμό Δ'-Α'. 

Κλάδος ΠΕΙ 5 Ιατρών ειδικοτήτων - 2 θέσεις. 

Δ. ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 
α. Κατηγορία ΠΕ με βαθμό Δ'-Α'. 

Κλάδος ΠΕ9 Γεωπόνων - 2 θέσεις. 

Κλάδος ΠΕΗ Δασολόγων - 1 θέση, 
β. Κατηγορία ΔΕ με βαθμό Δ'-Α'. 

Κλάδος ΔΕ35 Δενδροκηπουρών - Δενδροκόμων - Κηπου¬ 
ρών - Ανθοκόμων - 4 θέσεις. 

Κλάδος ΔΕ11 Γεωτεχνικών ή ΔΕΙ 3 Δασοφυλάκων - 3 θέ¬ 
σεις. 

Ε. ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 
α. Κατηγορία ΠΕ με βαθμό Δ'-Α'. 

Κλάδος ΠΕΙ 0 Καθηγητών - 2 θέσεις. 

ΣΤ. ΤΕΧΝΙΚΟΥ - ΥΓΕΙΟΝΟΜΙΚΟΥ ΚΑΙ ΓΕΩΠΟΝΙΚΟΥ 
ΠΡΟΣΩΠΙΚΟΥ 

α. Κατηγορία ΥΕ με βαθμό Ε'-Β'. 

Κλάδος ΥΕ16 Προσωπικού καθαριότητας - 12 θέσεις. 

Ο καθορισμός των τυπικών προσόντων διορισμού κατά κα¬ 
τηγορία, κλάδο και τα ειδικά προσόντα είναι αυτά που ορίζο¬ 
νται από τις διατάξεις του Ν. 1586/86 (ΦΕΚ 37/1.4.86) και 
Π.Δ. 37α/1987 (ΦΕΚ 11/4.2.87) και από τους νόμους που 
ισχύουν κάθε φορά για τους δημόσιους υπαλλήλους, ο τρό¬ 
πος πρόσληψης, οι όροι εργασίας του προσωπικού, ο τρόπος 
υπολογισμού των αποδοχών τους σε αντιστοιχία με το μισθο¬ 
λόγιο των δημοτικών υπαλλήλων, καθώς και με κάθε άλλο 
σχετικό θέμα, θα γίνει με τον κανονισμό προσωπικού, ο 
οποίος θα ψηφισθεί μετά την έγκριση του παρόντος από τον 
Περιφερειακό Διευθυντή. 

Άρθρο 15 

Το μόνιμο προσωπικό του Ο.Ε.Υ. του Σ.Π., υπάγεται στις 
διατάξεις του πρώτου μέρους του Ν. 1188/81 «περί κυρώ¬ 
σεως του κώδικος περί καταστάσεως προσωπικού οργανι¬ 
σμών τοπικής αυτοδιοίκησης» σύμφωνα με την παρ. 12 του 
άρθρου 48 Ν. 2218/94. 

Η πλήρωση των θέσεων μπορεί να γίνει με δύο τρόπους: 
α. με πρόσληψη προσωπικού σύμφωνα με τις κείμενες δια¬ 
τάξεις (άρθρα 14 ως 24 Ν. 2190/94) 

β. με μετάταξη προσωπικού (άρθρο 33 παρ. 1 και 3 Ν. 
2218/94, όπως η παρ. 1 αντικαταστάθηκε με την παρ. 21 του 
άρθρου 13 Ν. 2307/95). 

Για την πλήρωση των θέσεων προσωπικού ισχύουν οι διατά¬ 
ξεις που αναφέρονται στα προσόντα και κωλύματα διορισμού, 
ενώ για τη διαβάθμιση θέσεων εκάστου τμήματος ισχύει το 
άρθρο 36 του Ν. 2190/94, ο Ν. 1188/81 καθώς επίσης και οι 
νόμοι που θα ισχύουν κάθε φορά για τους δημοσίους υπαλλή¬ 
λους. 

Αρθρο 16 

Ισχύς του Οργανισμού Εσωτερικών Υπηρεσιών 

Η ισχύς του παρόντος Εσωτερικού Κανονισμού Υπηρεσιών, 
αρχίζει με την έγκριση του από τον Περιφερειακό Διευθυντή, 
σύμφωνα με το άρθρο 8 του Ν. 2307/95. 

Άρθρο 17 

Ερμηνεία - Μεταβολή του Ε.Κ.Υ. 

1. Οι διατάξεις του Ε.Κ.Υ. ερμηνεύονται και δευκρινίζονται 
σε περίπτωση που δημιουργούνται αμφιβολίες για τη σημασία 
τους, με απόφαση του Δ.Σ. 

2. Οι αρμοδιότητες των ενοτήτων του Ο.Ε.Υ. του Σ.Π. θεω¬ 
ρούνται ενδεικτικές και όχι αποκλειστικές του περιεχομένου 


εργασίας και επομένως είναι δυνατό να ανατίθενται στα στε¬ 
λέχη τους καθήκοντα που δεν αναφέρονται με συγκεκριμένο 
τρόπο στην αντίστοιχη περιγραφή του περιεχομένου εργα¬ 
σίας κάθε ενότητας, αλλά εντάσσονται στο ουσιαστικό περιε¬ 
χόμενό της. 

3. Η κατανομή του προσωπικού στη Διεύθυνση, στα τμή¬ 
ματα γίνεται με απόφαση του Προέδρου του Σ.Π. και ανάλογα 
με τις υπηρεσιακές ανάγκες. 

4. Οι προϊστάμενοι των οργανικών μονάδων όταν απουσιά¬ 
ζουν ή κωλύονται ή σε περίπτωση κενής θέσης αναπληρώνο¬ 
νται από τους προϊσταμένους της αμέσως υποκείμενης οργα¬ 
νικής μονάδας, όπως ορίζεται στο άρθρο 36 του Ν. 2190/94. 

5. Από τις διατάξεις της απόφασης αυτής προκαλεϊται δα¬ 
πάνη σε βάρος του προϋπολογισμού του Σ.Π. της 5ης Εδαφι¬ 
κής Περιφέρειας Χαλκιδικής το ύψος της οποίας δεν μπορεί 
να προσδιοριστεί. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Πολύγυρος, 14 Ιανουάριου 1997 

Με εντολή Γεν. Γραμ. Περιφ. Κεντρ. Μακεδονίας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





